The Turing Game

# רקע לפרויקט

בשנת 1950 הציע אלן טיורינג מבחן מיוחד כמדד אפשרי למידה שבה יש למכונה כלשהי אינטליגנציה. המבחן נעשה על ידי חוקר המקיים דיאלוג בשפה טבעית עם שני גורמים סמויים מעיני, האחד אדם והשני מכונה. אם החוקר אינו מסוגל לקבוע בביטחון מי האדם ומי המכונה אז המכונה עברה בהצלחה את המבחן. בשנת 1990 יזם ד"ר יו לובנר תחרות שנתית (הנמשכת עד היום) ומבוססת על מבחן טיורינג. כל שנה מוענק פרס כספי לאדם שיבנה בוט שייחשב להכי אנושי מכל שאר הבוטים. כמו כן, מוענק התואר "האדם האנושי ביותר" לאדם שמרבית השופטים חשבו שהוא אנושי. מטרת הפרויקט שלי היא להפוך את המבחן של טיורינג למשחק שבו כל אדם יכול להשתתף בתור שופט.

# תיאור כללי של המערכת

המערכת תכלול אתר שתאפשר למשתמש להיכנס לצ'אט בזמן אמת. הצ'אט פועל כך שכל אחד משני הצדדים צריך לכתוב הודעה אחת ואז לחכות לתגובת הצד השני. לאחר מספר קבוע של סבבים, הצ'אט יסתיים. בסיומו, המשתמש יצטרך לקבוע האם האדם שדיבר אתו אכן היה בן אנוש או בוט. לאחר מכן הוא יגלה האם צדק, ובמקרה שהוא דיבר עם בן אנוש, הוא יוכל לראות האם הצד השני חשב שהוא עצמו בן אדם או בוט.

האתר יכלול מערכות דירוגים עבור כל משתמש. המערכת מחולקת לשניים:   
הדירוג הראשון עולה כאשר המשתמש מצליח לנחש נכון אם הצד השני היה בן אדם או בוט, ויורד כאשר הוא טועה. הדירוג השני עולה כאשר הצד השני האנושי חשב שהמשתמש הוא בן אדם, ויורד אם הוא חשב שהמשתמש הוא בוט. במילים אחרות, לכל משתמש יש דירוג שמשמעותו כמה הוא הצליח בניחושים של המשחק, ודירוג נוסף שמשמעותו עד כמה אנשים אחרים חושבים שהמשתמש אנושי. האתר יציג טבלאות שיאים עבור השחקנים הטובים ביותר, השחקנים האנושיים ביותר והשחקנים הכי פחות אנושיים.

# תיאור ממשק המשתמש

לאורך כל דפי האתר יופיע סרגל תפריט בראש הדף שיאפשר למשתמשים לנווט בין הדפים השונים.

## דף שער

הדף יציג את חוקי המשחק ויציע למשתמש להירשם או להתחבר.

## דף צ'אט

בדף זה המשתמש יכול להתחיל לשחק – לחפש שחקנים, לנהל איתם צ'אט, לנחש האם הם אנושיים ואז לראות אם הוא צדק וכיצד הדירוג שלו השתנה.

## דף הרשמה

הדף יכיל טופס שמאפשר למשתמש להירשם.

## דף התחברות

הדף יכיל טופס שמאפשר למשתמש להתחבר לחשבונו.

## דף לוחות שיאים

הדף יכיל שלושה לוחות שיאים עבור עשרת השחקנים הטובים ביותר, אנושיים ביותר והכי פחות אנושיים.

## דף פרופיל הדף יכיל את פרטי המשתמש (כולל הדירוגים שלו) עם אפשרות לשנות חלק מהפרטים (כגון סיסמה).

# תיאור מסד הנתונים

## טבלת משתמשים

לכל משתמש יש מספר מזהה (מפתח ראשי), שם מלא, שם משתמש, סיסמה, אימייל, שדה אישור חשבון (על ידי לינק שנשלח למייל בהרשמה), ושני דירוגים.

\*יש אפשרות ליצור טבלת "משחקים" אשר בה ישמר המידע על כל המשחקים שהתרחשו אי פעם אבל לא החלטתי עדיין מה לעשות עם המידע הזה או אם יש בכלל טעם לכך\*